CELEX: 32011D0246
Language: mt
Date: 2011-04-18 00:00:00
Title: 2011/246/UE: Deċiżjoni tal-Kummissjoni tat- 18 ta’ April 2011 li temenda d-Deċiżjoni 1999/93/KE dwar il-proċedura għall-attestar tal-konformità ta’ prodotti tal-kostruzzjoni skont l-Artikolu 20(2) tad-Direttiva tal-Kunsill 89/106/KEE fir-rigward ta’ bibien, twieqi, kontraporti, persjani, gradi u aċċessorji oħra li għandhom x’jaqsmu mal-bini (notifikata bid-dokument numru C(2011) 2587)  Test b’relevanza għaż-ŻEE

19.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 103/114
            
         DEĊIŻJONI TAL-KUMMISSJONI
   tat-18 ta’ April 2011
   li temenda d-Deċiżjoni 1999/93/KE dwar il-proċedura għall-attestar tal-konformità ta’ prodotti tal-kostruzzjoni skont l-Artikolu 20(2) tad-Direttiva tal-Kunsill 89/106/KEE fir-rigward ta’ bibien, twieqi, kontraporti, persjani, gradi u aċċessorji oħra li għandhom x’jaqsmu mal-bini
   (notifikata bid-dokument numru C(2011) 2587)
   (Test b’relevanza għaż-ŻEE)
   (2011/246/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni ta’ liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (1), u b’mod partikolari l-Artikolu 13(4) tagħha,
   Wara konsultazzjoni mal-Kumitat Permanenti għall-Bini,
   Billi:
   
               (1)
            
            
               Il-Kummissjoni adottat id-Deċiżjoni 1999/93/KE tal-25 ta’ Jannar 1999 dwar il-proċedura għall-attestar tal-konformità ta’ prodotti tal-kostruzzjoni skont l-Artikolu 20(2) tad-Direttiva tal-Kunsill 89/106/KEE fir-rigward ta’ bibien, twieqi, kontraporti, persjani, gradi u aċċessorji oħra li għandhom x’jaqsmu mal-bini (2).
            
         
               (2)
            
            
               L-Artikolu 13 tad-Direttiva 89/106/KEE jistipula li l-konformità għandha tiġi stabbilita skont l-Anness III ta’ dik id-Direttiva.
            
         
               (3)
            
            
               Wara reviżjoni tal-użi maħsuba ta’ bibien u gradi l-proċeduri korrispondenti ta’ attestar tal-konformità għandhom jiġu emendati biex jinkludu dispożizzjonijiet għall-aċċessorji tal-bini għal twieqi u għal bibien mhux użati għall-kompartimentazzjoni kontra n-nar/duħħan jew għall-mogħdijiet ta’ salvataġġ.
            
         
               (4)
            
            
               Id-Deċiżjoni 1999/93/KE għandha għalhekk tiġi emendata skont dan,
            
         ADDOTAT DIN ID-DEĊIŻJONI:
   Artikolu 1
   L-Anness III tad-Deċiżjoni 1999/93/KE jinbidel bit-test stabbilit fl-Anness ta’ din id-Deċiżjoni.
   Artikolu 2
   Din id-Deċizjoni hija indirizzata lill-Istati Membri.
   
      Magħmul fi Brussell, it-18 ta’ April 2011.
      
         
            Għall-Kummissjoni
         
         Antonio TAJANI
         
            Viċi-President
         
      
   
   
      (1)  ĠU L 40, 11.2.1989, p. 12.
   
      (2)  ĠU L 29, 3.2.1999, p. 51.
   
      ANNESS
      
         
            “ANNESS III
            GRUPP TA’ PRODOTTI
            
               BIBIEN, TWIEQI, KONTRAPORTI, PERSJANI, GRADI U AĊĊESSORJI LI GĦANDHOM X’JAQSMU MAL- BINI
            
            
               (1/1)
            
            1.   Sistemi ta’ attestazzjoni ta’ konformità
            Għall-prodott(i) u l-użu(i) ntiż(i) elenkati hawn taħt, il-CEN/CENELEC huma mitluba li jispeċifikaw is-sistema(i) li ġejja/ġejjin ta’ attestazzjoni ta’ konformità fil-livell(i) armonizzat(i) relevanti:
            
                        Prodott(i)
                     
                     
                        Użu/i intenzjonat(i)
                     
                     
                        Livell(i) jew klassi(jiet)
                     
                     
                        Attestazzjoni tas-sistema(i) ta’ konformità
                     
                  
                        Bibien u gradi (bi jew mingħajr aċċessorji rilevanti)
                     
                     
                        Kompartimentazzjoni kontra n-nar/duħħan u għall-mogħdijiet ta’ salvataġġ
                     
                     
                        —
                     
                     
                        1
                     
                  
                        Użi speċifiċi oħra ddikjarati u/jew użi soġġetti għal rekwiżiti speċifiċi oħra, b’mod partikolari l-ħoss, l-enerġija, id-djuqija u s-sigurezza fl-użu, (jiġifieri MHUX għall-kompartimentazzjoni kontra n-nar/duħħan, MHUX għall-mogħdijiet ta’ salvataġġ)
                     
                     
                        —
                     
                     
                        3
                     
                  
                        Għall-komunikazzjoni interna biss
                     
                     
                        —
                     
                     
                        4
                     
                  
                        Twieqi (bi jew mingħajr aċċessorji rilevanti)
                     
                     
                        Kompartimentazzjoni kontra n-nar/duħħan u għall-mogħdijiet ta’ salvataġġ
                     
                     
                        —
                     
                     
                        1
                     
                  
                        oħrajn, ta’ kull tip
                     
                     
                        —
                     
                     
                        3
                     
                  
                        Aċċessorji tal-bini rilevanti għal bibien, gradi u twieqi
                     
                     
                        Kompartimentazzjoni kontra n-nar/duħħan u għall-mogħdijiet ta’ salvataġġ
                     
                     
                        —
                     
                     
                        1
                     
                  
                        Oħrajn, ta’ kull tip
                     
                     
                        —
                     
                     
                        3
                     
                  
                        Kontraporti u persjani (bi jew mingħajr aċċessorji rilevanti)
                     
                     
                        użu estern
                     
                     
                        —
                     
                     
                        4
                     
                  
                        
                                    Sistema 1:
                                 
                                 
                                    Ara l-punt (i) tat-Taqsima 2 tal-Anness III mad-Direttiva 89/106/KEE, mingħajr test ta’ verifika ta’ kampjuni
                                 
                              
                                    Sistema 3:
                                 
                                 
                                    Ara l-punt (ii) tat-Taqsima 2 tal-Anness III mad-Direttiva 89/106/KEE, it-tieni possibbiltà
                                 
                              
                                    Sistema 4:
                                 
                                 
                                    Ara l-punt (ii) tat-Taqsima 2 tal-Anness III mad-Direttiva 89/106/KEE, it-tielet possibbiltà
                                 
                              
                  L-ispeċifikazzjoni tas-sistema għandha tkun tali li tkun tista' tiġi implimentata wkoll fejn il-prestazzjoni ma jkunx meħtieġ li tiġi stabbilita għal ċerta karatteristika, għaliex tal-anqas Stat Membru wieħed ma jkollu ebda rekwiżit legali għal dik il-karatteristika (ara Artikolu 2(1) tad-Direttiva 89/106/KEE u, fejn japplika, il-punt 1.2.3 tad-Dokumenti Interpretattivi). F’dawk il-każijiet, il-verifika ta’ din it-tip ta’ karatteristika ma għandhiex tkun imposta fuq il-manifattur jekk ma jixtieqx jiddikjara l-prestazzjoni tal-prodott f’dak ir-rigward.”